Jelaskan Sejarah dari Sekolah Kebangsaan Tanjung Bako dalam bahasa melayu

SEKOLAH KEBANGSAAN TANJONG BAKO, Padawan ialah sekolah Gred B yang terletak di dalam kawasan DUN N 5 Demak Laut dan P 193 Santubong dan dikategorikan sebagai sebuah sekolah pesisir/ Luar Bandar. Ini kerana lokasinya di seberang sungai Sarawak ( lebih kurang 1000m ) dan 45km dari pusat bandar melalui jalan darat. Terletak di kawasan perkampungan, sekolah ini tidak berpagar dan bertiang. Padang dan kawasan sekolah akan dinaiki air, apabila paras air laut naik mengikut pasang surut laut.

Sekolah Kebangsaan Tanjong Bako, Padawan mula beroperasi pada 01.01.1965 dan dinamakan Tanjong Bako D.C School. Mula beroperasi dengan Blok A yang mengandungi 3 buah bilik darjah dan sebuah Pejabat Am.

Pada masa kini, bermula 1 November 2017, Bangunan IBS sekolah telah dapat digunakan sepenuhnya. Bangunan tersebut menampung Bilik Guru, Bilik Sains dan 6 Bilik Darjah. Pun begitu, blok bangunan lama telah dinaik taraf dan dijadikan Blok Pentadbiran, beberapa buah bilik telah diubah suai menjadi Dewan Perhimpunan, Pusat Sumber, Stor Sukan, Bilik Boss, Bilik Pemulihan, Prasekolah dan Bilik ABM. Kecuali bangunan IBS, bangunan sekolah telah dibina melalui gotong royong pada asasnya, kemudian dinaik taraf  melalui peruntukan  dari Jabatan Pendidikan Negeri Sarawak dan Pejabat Pendidikan Daerah Padawan.

Secara keseluruhannya, sekolah ini telah diberi perhatian yang serius dari pihak jabatan dan wakil rakyat setempat. Pada masa ini, telah terbina jalan raya penghubung kampung ke pusat bandar yang jaraknya lebih kurang 45 Kilometer.  Pada tahun 2018, seramai 165 orang murid telah mendaftar dan menuntut di sini. Seramai 17 orang guru termasuk Guru Besar dan 3 orang penolong kanan (hakiki) dan 3 orang AKP.